KBANK ตั้ง “คิวบิกซ์ ดิจิทัล แอสเสท” ลุยธุรกิจขายโทเคนดิจิทัล
KBANK ตั้ง “คิวบิกซ์ ดิจิทัล แอสเสท” ลุยธุรกิจขายโทเคนดิจิทัล
18 มี.ค. 2564

ธนาคารกสิกรไทย จำกัด (มหาชน)  หรือ KBANK แจ้งทีประชุมคณะกรรมการธนาคารได้มีมติเห็นชอบจัดตั้งบริษัท คิวบิกซ์ ดิจิทัล แอสเสท จำกัด โดยธนาคารถือหุ้นในสัดส่วน 100% ผ่านบริษัท กสิกร เอกซ์ จำกัด
ทั้งนี้บริษัท คิวบิกซ์ ดิจิทัล แอสเสท จำกัด ได้รับอนุญาตจากธนาคารแห่งประเทศไทย(ธปท.) ให้อยู่ภายในกลุ่มธุรกิจทางการเงินธนาคารกสิกรไทยแล้ว เมื่อวันที่ 19 ก.พ.2564 และได้จดทะเบียนจัดตั้งบริษัทแล้วเมื่อวันที่ 18 มี.ค.2564 โดยมีทุนจดทะเบียน 70 ล้านบาท (ชำระแล้ว 42 ล้านบาท) โดยมีวัตถุประสงค์การจัดตั้งบริษัทเพื่อให้บริการระบบเสนอขายโทเคนดิจิทัล (Initial Coin Offering Portal)